הרצל שמואלי

הרצל שמואלי (1920 – 21 במרץ 2001) היה פרופסור למוזיקולוגיה באוניברסיטת תל אביב, חתן פרס ישראל בתחום המוזיקה לשנת 2001.

ביוגרפיה
נולד באיסטנבול ב-1920 ועלה לארץ ישראל ב-1933.
בין השנים 1950–1953 למד מוזיקולוגיה באוניברסיטת ציריך, ובשנת 1953 הוענק לו תואר דוקטור למוזיקולוגיה. בין השנים 1964–1966 שימש כעורך העיתון "גיתית".

בין השנים 1966–1972 שימש שמואלי כמרצה בכיר באוניברסיטת תל אביב בחוג למוזיקולוגיה. בשנת 1972 שימש כפרופסור חבר באוניברסיטה. מ-1971 עד שנת 1974 שימש כראש החוג למוזיקולוגיה; חזר לתפקיד בשנת 1987, ופרש ממנו ב-1989. בשנת 1985 שימש כפרופסור מן המניין באוניברסיטה. פרש לגמלאות כפרופסור אמריטוס.

הרצל שמואלי נפטר ב-21 במרץ 2001, ימים ספורים לאחר שנודע לו על זכייתו בפרס ישראל. הותיר אחריו אישה, בת ושני נכדים.

כתביו
 הזמר הישראלי: עיונים בסגנונו, מבנהו ומילותיו, תל אביב: המרכז לתרבות ולחנוך ('הספרייה למוזיקה'), 1971.
 מיכל זמורה-כהן, הרצל שמואלי, המוזיקה – שליחות ובשורה: אבני בנייה לאסתטיקה של המוזיקה; עורך: נח איתן, אור יהודה: דביר, 2007. ‬
 אמנות המוזיקה :ספר הכנה לתיאורית המוזיקה ההסתדרות הכללית של העובדים העברים בארץ ישראל, הוצאת מרכז לתרבות וחנוך ספרייה מוזיקלית ע"ש נסימוב מס'91, תל אביב-מדינת ישראל- תשט"ו
 יהואש הירשברג, הרצל שמואלי - אלכסנדר אוריה בוסקוביץ' : חייו, יצירתו והגותו . עריכה: אביב מלצר,  מו"ל - ירושלים: כרמל תשנ"ה 1995

קישורים חיצוניים
 הרצל שמואלי באתר פרסי ישראל

בוגרי אוניברסיטת ציריך
זוכי פרס ישראל למוזיקה
אמנים ישראלים
סגל אוניברסיטת תל אביב: מוזיקה
אנשי העלייה החמישית
מוזיקולוגים ישראלים
אישים הקבורים בבית הקברות ירקון
ישראלים שנולדו ב-1920
ישראלים שנפטרו ב-2001